Խուլերի երկիրը

«Խուլերի երկիրը» (ռուս.՝ «Страна глухих»), ռեժիսոր Վալերի Տոդորովսկու գեղարվեստական ֆիլմը՝ նկարահանված Ռենատա Լիտվինովայի «Տիրապետել և պատկանել» (ռուս.՝ «Oбладать и принадлежать») վիպակի մոտիվներով։ Կինոնկարը զբաղեցրել է 25-րդ տեղը Հարյուր ռուսական գլխավոր ֆիլմերի ցանկում, որ կազմվել է «Афиша» ամսագրի կողմից։


== Սյուժե ==
Ֆիլմի գործողությունները ծավալվում են 1990-ական թվականներին Մոսկվայում։ Ռիտան ստիպված է թաքնվել, քանի որ նրա ընկերը՝ Ալյոշան, տարվել է ուրիշի փողերն ու անհետացել։ Ռիտային իր մոտ պահում է գիշերային ակումբի խուլ պարուհի Յայան։ Վերջինս կյանքում մի երազանք ունի՝ փող հավաքել ու գնալ հեքիաթային մի աշխարհ՝ «խուլերի երկիրը», որտեղ ապրում են միայն խուլ մարդիկ, տիրում է բարություն ու արդարություն։
Անսպասելիորեն աղջիկները հայտնվում են մաֆիայի երկու խմբավորումների՝ խուլերի ու լսողների բախման կենտրոնում։


== Դերերում ==
Դինա Կորզուն – Յայա
Չուլպան Խամատովա – Ռիտա
Մաքսիմ Սուխանով – Խոզ
Նիկիտա Տյունին – Ալյոշա (հնչյունավորել է Սերգեյ Բեզռուկովը)
Ալեքսանդր Յացկո – պարտատեր
Ալեքսեյ Գորբունով – ապրանք մատակարարող
Պավել Պոյմալով – Մաո
Սերգեյ Յուշկևիչ – Նունա
Յարոսլավ Բոյկո – ավազակ
Իվան Ռիժիկով – էպիզոդ


== Նկարահանող խումբ ==
Սցենարի հեղինակներ՝ Յուրի Կորոտկով, Վալերի Տոդորովսկի
Բեմադրող ռեժիսոր՝ Վալերի Տոդորովսկի
Բեմադրող օպերատոր՝ Յուրի Շայգարդանով
Բեմադրող նկարիչ՝ Սերգեյ Իվանով
Կոմպոզիտոր՝ Ալեքսեյ Այգի
Հնչյունային ռեժիսոր՝ Գլեբ Կրավեցկի
Մոնտաժող՝ Նատալյա Կուչերենկո, Իրինա Տրետյակովա
Պրոդյուսերներ՝ Սերգեյ Լիվնև, Իլյա Ներետին


== Փառատոններ և մրցանակներ ==
1998 – Կինոքննադատության ու կինոմամուլի ազգային մրցանակ «Ոսկե խոյ». Տարվա լավագույն ֆիլմ (Վալերի Տոդորովսկի, Սերգեյ Լիվնև), Ֆիլմի լավագույն երաժշտություն (Ալեքսեյ Այգի), Տարվա լավագույն դերասանուհի (Դինա Կորզուն), Երկրորդ պլանի լավագույն դեր (Մաքսիմ Սուխանով)
1998 – «Նիկա» մրցանակ. Կնոջ լավագույն դերակատարում (Դինա Կորզուն), Երկրորդ պլանի լավագույն դեր (Մաքսիմ Սուխանով), Հնչյունային ռեժիսորի լավագույն աշխատանք (Գլեբ Կրավեցկի)
1998 – «Виват кино России!» կինոփառատոն Սանկտ Պետերբուրգում. Գրան պրի (Վալերի Տոդորովսկի)
1998 – Ռուսական ֆիլմերի փառատոն Օնֆլյորում. Մրցանակ լավագույն սցենարի համար (Յուրի Կորոտկով)
1998 – «Վաղվա օրվա աստղերը» միջազգային կինոփառատոն Ժնևում. Մրցանակ կնոջ լավագույն դերակատարման համար, Մամուլի մրցանակ «Լավագույն դերասանուհուն» (Դինա Կորզուն)
1998 – «Лiстапад» միջազգային կինոփառատոն Մինսկում. Կինոմամուլի ժյուրիի մրցանակ «Կնոջ լավագույն դերակատարման համար» (Դինա Կորզուն), Գրան պրի «Золото „Лістапада“» (Վալերի Տոդորովսկի)
1998 – Միջազգային կինոփառատոն Սիեթլում. Մրցանակ լավագույն ֆիլմի համար «Նոր ռեժիսորներ» (Վալերի Տոդորովսկի)
1998 – Երիտասարդ կինոյի «Կինոֆորում» միջազգային կինոփառատոն. Մրցանակ «Տարվա հայտնություն» (Դինա Կորզուն), Մրցանակ «Արծաթե մեխ» (Վալերի Տոդորովսկի)
1999 – «Созвездие» կինոփառատոն Տվերում. Ժյուրիի հատուկ հիշատակում (Մաքսիմ Սուխանով)Մասնակցություն կինոփառատոններին

1998 – Բեռլինի միջազգային կինոփառատոն (Գերմանիա)
1998 – Չիկագոյի միջազգային կինոփառատոն (ԱՄՆ)
1998 – Բելֆորի միջազգային կինոփառատոն (Ֆրանսիա)
1999 – Բրյուսելի միջազգային կինոփառատոն (Բելգիա)
2000 – Ռուսական ֆիլմերի «Յունիվերկինո» փառատոն Նանտում (Ֆրանսիա)
2003 – Ռուսական ֆիլմերի «Յունիվերկինո» փառատոն Նանտում (Ֆրանսիա)
2010 – «Մոսկվա, Սանկտ Պետերբուրգ. Ռուսաստանի երկու դեմքերը» փառատոն Փարիզում (Ֆրանսիա)
2010 – Սիեթլի միջազգային փառատոն (ԱՄՆ)


== Ծանոթագրություններ ==


== Արտաքին հղումներ ==
«Խուլերի երկիրը»(անգլ.) ֆիլմը Internet Movie Database կայքում